Chandermohan.Sharma@timesgroup.com लवशुदा को पहले वैलंटाइंस डे के आसपास थिएटर्स पर आना था, लेकिन रिलीज न होने पर मेकर्स ने इसी वीक फिल्म को रिलीज कर दिया। फिल्म की कहानी में कुछ नयापन नहीं है। शादी से पहले बैचलर पार्टी के सब्जेक्ट पर अब तक दर्जनों फिल्में बन चुकी हैं, लेकिन बॉक्स ऑफिस पर इन फिल्मों ने कभी अच्छा बिज़नस नहीं किया। इस फिल्म में एकबार फिर ऐसा दिखाया गया है, लेकिन कमजोर स्क्रिप्ट के साथ कमजोर निर्देशन के चलते फिल्म यूथ के साथ कनेक्ट नहीं कर पाई। बॉलिवुड की खबरें पढ़ें अपने फेसबुक पर, लाइक करें NBT Movies कहानी : गौरव मेहरा (गिरीश कुमार) की शादी होने वाली है। गौरव लंदन में अपनी पूरी फैमिली के साथ रहते हैं। गौरव की फैमिली में उसकी दीदी और जीजा हैं। शादी से पहले गौरव के दोस्त बैचलर पार्टी करना चाहते हैं। इसमें गौरव की मुलाकात पूजा (नवनीत कौर) से होती है। गौरव और पूजा भी इसी मस्ती के माहौल में ड्रिंक करते हैं और बेड तक पहुंच जाते हैं। कुछ ही दिनों में गौरव की शादी है, ऐसे में गौरव और पूजा लंदन से दूर दिल्ली जाने का फैसला करते हैं।   ऐक्टिंग : गिरीश ने अपनी पिछली फिल्म के मुकाबले अच्छी ऐक्टिंग की है। नवनीत कौर और टिस्का चोपड़ा की ऐक्टिंग अच्छी है। वहीं सचिन पिता के किरदार में जमे हैं। निर्देशन : कहानी और स्क्रीनप्ले खुद डायरेक्टर वैभव मिश्रा ने ही लिखा है। इंटरवल के बाद में ऐसा लगता है जैसे वैभव बैचलर लाइफ की 'लवशुदा' छोटी सी कहानी को बेवजह खींचते जा रहे हैं। गौरव और पूजा का बार-बार मिलना और बिछड़ना अस्सी नब्बे के दशक की फिल्मों की याद दिलाता है।  संगीत : फिल्म का एक गाना पीने की तमन्ना रिलीज से पहले ही हिट है। इस फिल्म के साथ एक म्यूजिक कंपनी का नाम भी जुड़ा है। ऐसे में फिल्म के गानों का फिल्मांकन अच्छा हुआ है। क्यों देखें : फिल्म की लोकेशन काफी अच्छी हैं। इस फिल्म को देखने के लिए यही एक बड़ी वजह है।